Informácia 
o výsledkoch Národného projektu eLearningového vzdelávania zamestnancov verejnej správy v oblasti zvyšovania digitálnej gramotnosti 

1.	Úvod
Každý moderný úrad potrebuje flexibilných úradníkov, ktorí efektívne zvládajú úlohy na nich kladené. Len v takom prípade kompetentní zamestnanci (úradníci) za podpory kvalitných digitálnych technológií zvládnu požadované procesy tak, že zákazníci (občania) budú s poskytovanou službou spokojní, a to pri efektívnom využívaní finančných prostriedkov. Preto MF SR (do februára 2007 – MDPT SR) realizovalo od začiatku júla 2006 do konca októbra 2008 vyššie uvedený národný projekt. Počet zamestnancov verejnej správy, ktorí sa projektu zúčastnili bol 14 000.
2.	Dôvody realizácie národného projektu
Hlavné dôvody realizácie národného projektu eLearnigového vzdelávania zamestnancov verejnej správy boli nasledovné:

Potreba permanentného vzdelávania zamestnancov - pri veľkom množstve potrebných vedomostí a ich pomerne častej zmene, základnými prostriedkami vytvárania a udržiavania „znalostnej infraštruktúry“ organizácie sú digitálne technológie. Pre ich správne využívanie musia byť zamestnanci v tejto oblasti vzdelaní a vzdelávaní. Zamestnávateľ má mať schopnosť a možnosť preverovania ich vedomostí, aby mal istotu, že prostriedky do vzdelávania v tejto oblasti sú správne a efektívne využívané. 
Príprava na certifikáciu ich vzdelávania - na certifikáciu zamestnancov  sme zvolili European Computer Driving Licence (ďalej ECDL) a to najmä z týchto dôvodov:
•	Európskej komisii odporučila Pracovná skupina pre zamestnanosť a sociálny rozmer informačnej spoločnosti (ESDIS) svojim záverom, týkajúcim sa zavedenia Európskeho diplomu pre základné znalosti v oblasti informačno-komunikačných technológií, že ECDL má byť akceptovaný ako celoeurópska akreditačná schéma v oblasti IKT, napĺňajúc  tak ciele Akčného plánu budovania informačnej spoločnosti eEurope 2002.
•	Kvalifikačný program ECDL je založený na ECDL štandarde, t.j. na jednotnom schválenom okruhu základných vedomostí a zručností potrebných pre efektívne používanie IKT a na predpísanom spôsobe preukázania vedomostí a zručností.
•	Program ECDL je v súčasnosti zavedený a podporovaný prakticky vo všetkých krajinách EÚ, pretože zapadá do akčných plánov budovania informačnej spoločnosti, ktoré prijalo aj Slovensko.
•	V súlade so schválenou "Stratégiou informatizácie spoločnosti v SR" deklaruje vláda SR ako jeden z prioritných cieľov vytvárať podmienky pre rozvoj všetkých foriem vzdelávania, vrátane celoživotného vzdelávania, ktoré umožní začlenenie SR a jej občanov do globálnej informačnej spoločnosti. 
•	Certifikát ECDL deklaruje, že jeho držiteľ úspešne absolvoval medzinárodne stanovené kvalifikačné testy, v ktorých preukázal, že rozumie základným pojmom z oblasti IKT a spĺňa minimálne znalostné kritériá pre prácu s počítačom a počítačovými aplikáciami. ECDL, ako medzinárodne uznávaný certifikát, vytvára jednotnú platformu pre preukazovanie a porovnávanie vedomostí z oblasti IKT, umožňuje mobilitu a širšie uplatnenie držiteľov certifikátu ECDL na trhu práce, zvyšuje motiváciu zamestnancov k využívaniu moderných technológií a v konečnom dôsledku vytvára aj tlak na efektívne a merateľné zhodnocovanie investícií do oblasti informačno-komunikačných technológií.

Výsledky prieskumu digitálnej gramotnosti - Na overenie skutočnosti, či sú úradníci pripravení na prácu v informačnej spoločnosti, sme si nechali vypracovať prieskum ich digitálnej gramotnosti podľa metodológie spoločnosti STEM/MARK. Prieskumu sa zúčastnilo 2049 respondentov.
Hlavné zistenia prieskumu boli nasledovné:

•	Podiel počítačovo gramotných respondentov v štátnej správe na základe deklarovaných znalostí dosiahol 64%.
•	Po preverení znalostí formou praktických testov klesol počet gramotných štátnych úradníkov na 50%.
•	Deklarované väčšie znalosti oproti skutočnému stavu vykazovali najmä muži.
•	Rozdiely v počítačovej gramotnosti v Bratislave a ostatných častiach Slovenska je zanedbateľný.
•	Najvyššia deklarovaná počítačová gramotnosť je na Ministerstve kultúry SR, kde dosiahla 79%. Naopak najnižšia je na Ministerstve výstavby a regionálneho rozvoja 46%.
•	61% respondentov uviedlo, že najväčšou prekážkou pri učení v oblasti počítačovej gramotnosti je nedostatok času.
•	U štátnych úradníkov sme nezistili výraznejšiu prekážku v prijímaní komunikácie medzi úradmi a verejnou správou (vzájomne aj s verejnosťou). Úradníci sa v absolútnej väčšine vyjadrovali pozitívne voči prijatiu moderných technológií, aj voči vlastnému vzdelávaniu v tejto oblasti.  Až 83% respondentov by považovalo za prínos, aby sa väčšina komunikácie medzi občanom a štátnymi úradníkmi uskutočňovala elektronickou formou.
•	Bariéry brániace širšiemu využívaniu digitálnych technológií je zrejme potrebné hľadať inde ako v záujme štátnych úradníkov. Predmetom skúmania by mohli byť oblasti legislatívy, softwarového vybavenia, jednotnosti systému, ako aj jeho prezentovania a zavádzania do praxe či úradníkom štátnej správy alebo verejnosti.
•	Štátni úradníci pokladajú za prínos absolvovanie kvalifikačného programu na získanie a preukázanie digitálnej gramotnosti. Len 9% to pokladá za zbytočnú byrokraciu.
•	Najčastejšie používaným programom v štátnej správe je textový– Word, ktorý využívajú takmer všetci respondenti. 93% využíva tabuľkový editor a editor 87% webový prehliadač.

Využívanie digitálnych technológií v pracovnom procese – ako vidieť z nasledujúcich údajov

Využívate PC v práci? Ako často ho/ich využívate v práci?

V práci využíva počítač 98% respondentov, z toho 92% denne počas celej pracovnej doby

N = 2006

%

 
resp. grafov, napriek tomu, že bezmála každý úradník používal prevažnú väčšinu svojej pracovnej doby počítač či iné technológie, digitálna gramotnosť bola len 50%. 

Potreba občanov využívať elektronické služby verejnej správy – ako ukázal najnovší prieskum VÚS n.o. „Spokojnosť občanov s e-službami verejnej správy“ až 50,4 % užívateľov internetu v SR získava pravidelne informácie  zo stránok úradov, 44,2 % sťahuje oficiálne formuláre a tlačivá a 72,6 % vyhľadáva praktické informácie pre každodenný život (ktorých veľkú časť poskytuje na svojich stránkach aj verejná správa). K tomu, aby stránky inštitúcií verejnej správy poskytovali kvalitné služby je potrebné, aby zamestnanci boli v oblasti digitálnej gramotnosti vzdelaní a nerobilo im problém pripravovať náležité podklady, z ktorých by bolo možné vytvárať kvalitné stránky pre občana.

3.	Postup realizácie národného projektu
Po pilotnom projekte, ktorý úspešne prebehol na dvoch inštitúciách, sme v júli 2006 až v októbri 2008 realizovali Národný projekt „Vzdelávanie zamestnancov vo verejnej správe zamerané na získavanie digitálnej gramotnosti a príprava na certifikáciu ECDL prostredníctvom elektronického vzdelávania“. Celý projekt  bol spolufinancovaný z ESF. Celkový počet frekventantov vzdelávania dosiahol plánovaný počet t.j. 14 000 účastníkov. Jeho implementácia  prebiehala v štyroch vlnách na nasledujúcich inštitúciách s uvedením počtu zamestnancov, ktorí sa vzdelávania zúčastnili: 

Názov služobného úradu	Celkový počet:	
Centrum pre medzinárodno-právnu ochranu detí a mládeže	17	
Colné riaditeľstvo Slovenskej republiky	322	
Colný kriminálny úrad	50	
Colný úrad Bratislava	521	
Generálna prokuratúra Slovenskej republiky	60	
Inšpektorát práce Bratislava	52	
Kancelária Národnej rady Slovenskej republiky	212	
Kancelária prezidenta Slovenskej republiky	68	
Kancelária súdnej rady Slovenskej republiky	3	
Kancelária verejného ochrancu práv 	32	
Katastrálny úrad v Bratislave	231	
Krajská prokuratúra Bratislava	90	
Krajská veterinárna a potravinová správa Bratislava	9	
Krajské riaditeľstvo policajného zboru v Bratislave	168	
Krajský lesný úrad v Bratislave	11	
Krajský pozemkový úrad v Bratislave	34	
Krajský stavebný úrad v Bratislave	25	
Krajský súd v Bratislave	179	
Krajský úrad pre cestnú dopravu a pozemné komunikácie v Bratislave	80	
Obvodný úrad v Bratislave	180	
Krajský úrad životného prostredia v Bratislave	115	
Letecký úrad Slovenskej republiky	69	
Ministerstvo dopravy, pôšt a telekomunikácií Slovenskej republiky	239	
Ministerstvo financií Slovenskej republiky	499	
Ministerstvo hospodárstva Slovenskej republiky	503	
Ministerstvo kultúry Slovenskej republiky	195	
Ministerstvo obrany Slovenskej republiky	560	
Ministerstvo pôdohospodárstva Slovenskej republiky	148	
Ministerstvo práce, sociálnych vecí a rodiny Slovenskej republiky	53	
Ministerstvo spravodlivosti Slovenskej republiky	277	
Ministerstvo školstva Slovenskej republiky	523	
Ministerstvo vnútra Slovenskej republiky	261	
Ministerstvo výstavby a regionálneho rozvoja Slovenskej republiky	344	
Ministerstvo zahraničných vecí Slovenskej republiky	1134	
Ministerstvo zdravotníctva Slovenskej republiky	149	
Ministerstvo životného prostredia Slovenskej republiky	514	
Najvyšší kontrolný úrad Slovenskej republiky	171	
Najvyšší súd Slovenskej republiky	72	
Národný bezpečnostný úrad	182	
Okresný súd Bratislava I	181	
Okresný súd Bratislava II	99	
Okresný súd Bratislava III	119	
Okresný súd Bratislava V	53	
Pamiatkový úrad Slovenskej republiky	109	
Protimonopolný úrad Slovenskej republiky	65	
Regionálna veterinárna a potravinová správa Bratislava - mesto	39	
Regionálna veterinárna a potravinová správa Senec	33	
Regionálny úrad verejného zdravotníctva so sídlom v Bratislave	179	
Slovenská inšpekcia životného prostredia	105	
Slovenská obchodná inšpekcia	77	
Slovenská stavebná inšpekcia	14	
Slovenský metrologický inšpektorát	16	
Správa finančnej kontroly Bratislava	58	
Správa štátnych hmotných rezerv Slovenskej republiky	81	
Špeciálny súd v Pezinku	67	
Štatistický úrad Slovenskej republiky	315	
Štátna pokladnica	102	
Štátna školská inšpekcia	45	
Štátna veterinárna a potravinová správa Slovenskej republiky	104	
Štátny ústav pre kontrolu liečiv	153	
Telekomunikačný úrad Slovenskej republiky	111	
Úrad geodézie, kartografie a katastra Slovenskej republiky	42	
Úrad jadrového dozoru Slovenskej republiky	49	
Úrad na ochranu osobných údajov Slovenskej republiky	30	
Úrad práce, sociálnych vecí a rodiny v Bratislave	277	
Úrad práce, sociálnych vecí a rodiny v Malackách	104	
Úrad práce, sociálnych vecí a rodiny v Pezinku	121	
Úrad pre normalizáciu, metrológiu a skúšobníctvo Slovenskej republiky	71	
Úrad pre reguláciu sieťových odvetví	72	
Úrad pre reguláciu železničnej dopravy	48	
Úrad pre verejné obstarávanie	27	
Úrad verejného zdravotníctva MDPT SR	19	
Úrad verejného zdravotníctva Slovenskej republiky	148	
Úrad vlády Slovenskej republiky	382	
Ústredie práce sociálnych vecí a rodiny	187	
Ústredný kontrolný a skúšobný ústav poľnohospodársky	156	
Vojenská obvodná prokuratúra Bratislava	33	
Generálne riaditeľstvo Železničnej polície	142	
SARIO Slovenská agentúra pre rozvoj investícií a obchodu	92	
Agentúra pre riadenie dlhu a likvidity	63	
Dom zahraničných stykov MŠ SR	12	
Metodicko-pedagogické centrum	28	
Štátny pedagogický ústav	18	
Slovenský filmový ústav	20	
Agentúra na podporu výskumu a vývoja	16	
Daňové riaditeľstvo SR 	1173	
Sociálna implementačná agentúra	40	
Ústav informácií a prognóz školstva	88	
Štátny inštitút odborného vzdelávania	24	
Metodicko-pedagogické centrum	17	
INFOSTAT - Institút informatiky a statististiky	24	
Spolu	14000	

ELearningové vzdelávanie zabezpečovalo z MF SR centrálne pre všetkých zapojených frekventantov on – line na portáli www.govedu.sk a off-line formou niekoľkých edukačných CD dodávaných v jednom vzdelávacom balíčku. 

Projekt bol zatiaľ realizovaný v Bratislavskom samosprávnom kraji, vzhľadom na možnosti spolufinancovania celého projektu z ESF. 

4.	Výsledky národného projektu

Projekt absolvovalo 14 000 zamestnancov verejnej správy a prvé zlepšenie ukazuje prieskum digitálnej gramotnosti, kde index DLI sa zvýšil u tejto cieľovej skupiny pomerne významne hlavne v oblasti komunikácie.  Aj prieskum digitálnej gramotnosti, ktorý realizovala EK v tomto roku ukazuje, že SR dosiahla v tejto oblasti výrazné zlepšenie, k čomu čiastočne prispel i národný projekt. 
Forma eLearningového vzdelávania, ktorú sme zvolili, priniesla nasledovné výhody: 
•	zaistené vzdelávanie v ľubovolnom čase a zo svojej kancelárie resp. domova,
•	ucelené poskytnutie informácií veľkému počtu zamestnancov,
•	skrátenie doby neprítomnosti zamestnancov na pracovisku,
•	voľba individuálneho študijného tempa,
•	kontrola vlastnej úspešnosti,
•	možnosť výberu oblastí, ktorým sa účastníci potrebujú venovať do hĺbky,
•	zaistenie čo najväčšej efektivity vynaložených nákladov,
•	úspora za cestovné, stravné príp. ubytovanie.
Skutočnosť, že si zamestnanci postupne zvykajú na tento spôsob vzdelávania má i tú výhodu, že v budúcnosti by mohla verejná správa ušetriť veľké množstvo finančných prostriedkov tým, že jej zamestnanci budú prevažnú časť školení absolvovať formou  eLearningu. Základným predpokladom je, aby boli digitálne gramotní a takýto typ vzdelávania zvládali. 
Vzhľadom k tomu, že jednotlivé služobné úrady získali edukačné CD do trvalého používania, môžu sa ich terajší i budúci zamestnanci aj naďalej off-line vzdelávať v oblasti digitálnej gramotnosti a pripravovať sa na certifikáciu. 
Ak zhrnieme celkový prínos tohto projektu pre jednotlivé služobné úrady, tak najväčšie pozitíva vidíme v nasledovnom:
•	podpora pri zavádzaní e-Governmentu do praxe
•	významné zníženie stratových časov pri používaní počítačov
•	úspora nákladov na podporné a konzultačné služby
•	zvýšenie kvalitatívnej úrovne inštitúcií na základe vzdelávania
•	efektívne využitie finančných prostriedkov z ESF

5.	Záver

Stále väčšie očakávania a nároky na vzdelanostnú úroveň zamestnancov vo verejnej správy v oblasti digitálnych technológií môžeme dosiahnuť len zmysluplným vzdelávaním  a následnou certifikáciou. Získané vedomosti a zručnosti sa odrazia nielen na práci úradov vo vzájomnej komunikácií a spolupráci, ale hlavne na spokojnosti občanov SR. Národný projekt sa ukázal ako dobrá investícia do vzdelávania verejnej správy a bolo by ho potrebné aplikovať aj v ostatných krajoch Slovenska.